8. b i e – 2. sat u tjednu 18.5.- 22.5.

NIZINSKA HRVATSKA

Naselja Nizinske Hrvatske-obrada

Ovaj materijal je za učenike po redovnom programu i individualiziranom pristupu/ IP. Za prilagođeni program (ima ga samo jedan učenik u 8a) staviti ću poseban dokument.

Na kraju ove nastavne jedinice moći ćete:

-**usporediti** broj i veličinu naselja Nizinske/Panonske Hrvatske s ostalim naseljima u RH

- **imenovati i pokazati** na karti veća naselja Nizinske Hrvatske

- **opisati** funkcije većih naselja Nizinske Hrvatske

- **imenovati i pokazati** na karti najpoznatija odredišta kulturnog turizma u Nizinskoj Hrvatskoj

- **usporediti** turizam županija Nizinske Hrvatske s ostalim županijama

**Radni listić za REDOVNI PROGRAM i IOOP**

*Prvo otvorite atlas na 62/63 strani, a zatim pogledajte video prilog Naselja Nizinske Hrvatske na linku:* <https://www.youtube.com/watch?v=phFITuXFxx0&list=PL9Mz0Kqh3YKpSufVDLtrQTnlCv92915kI&index=7&t=0s>

*Nakon što pogledate video odgovorite na pitanja za provjeru iz video priloga, prepišite plan ploče i potražite naselja na karti u atlasu na str. 62/63..*

**Naselja Nizinske Hrvatske**

- u Nizinskoj Hrvatskoj smještena je većina naselja RH (nešto manje od 64 %)

- u Nizinskoj Hrvatskoj nalazi se većina naselja s više od 20 000 stanovnika

- veća naselja su upravna, industrijska, trgovačka, obrazovna, kulturna i zdravstvena središta

- neka naselja su i središta kulturnog turizma

-turizam Nizinske Hrvatske zaostaje u odnosu na Primorsku Hrvatsku

**- 2 makroregije** Zagrebačka i Osječka

Zagrebačka makroregija

* makroregionalno središte Zagreb (790 017 stanovnika)
* regionalna središta: Karlovac (55 705 st.), Sisak, (47 708 st.), Varaždin (46 946 st), Bjelovar (27 024 st)
* ostala veća naselja: Velika Gorica, Koprivnica, Križevci, Čakovec, Samobor..
* većina seoskih naselja su raštrkana naselja

Osječka makroregija

* makroregionalno središte Osijek (108 048 stanovnika)
* regionalno središte – Slavonski Brod (59141 st.)
* ostala veća naselja: Vukovar, Vinkovci, Požega, Virovitica, Županja, Đakovo, Nova Gradiška…
* u Slavoniji su tzv. „ušorena“ seoska naselja uz ceste

Prva urbana mreža u Nizinskoj Hrvatskoj nastala je još u rimsko doba : Siscia (Sisak), Mursa (Osijek), Cibalae (Vinkovci), Andautonija (naselje nedaleko od Zagreba), Marsonia (Slavonski Brod)

*Lijepo vas pozdravljam, učiteljica Snježana Horvatić*